डिजिटल डेस्क, लखनऊ। उत्तर प्रदेश के सोनभद्र (Sonbhadra) जिले में तीन हजार टन सोना (gold) मिला है। राज्य के खनिज विभाग ने इसकी पुष्टि की है। विभाग के मुताबिक सोना जमीन के अंदर दबा हुआ है। जिसे निकालने का काम जल्द शुरू किया जाएगा। सोना निकालने के साथ ही केन्द्र सरकार इसकी ई-नीलामी (E-auction) की प्रक्रिया शुरु कर देगी। बता दें कि जियोलॉजिकल सर्वे ऑफ इंडिया (GSI) की टीम पिछले 15 साल से यहां काम कर रही थी। टीम ने 8 साल ही पहले जमीन के अंदर सोना होने की पुष्टि कर दी थी। जिले के खनिज अधिकारी के.के राय ने बताया कि सोनभद्र जिले में यूरेनियम के भी भंडार होने की संभावना है जिसकी तलाश में केंद्रीय और अन्य टीम लगी हुई हैं।

भोपाल: बड़ी झील में पलटी नाव, चार IPS अधिकारियों समेत आठ को सुरक्षित बाहर निकाला

1/4 फाइल फोटो-1 साल 2005 पांच सोने की तलाश कर रही जीएसआई की टीम ने साल 2012 में सोनभद्र में सोना होने की पुष्टि की थी। टीम इसके लिए गहन अध्ययन कर रही थी। टीम ने बताया था कि सोनभद्र की पहाड़ियों में सोना मौजूद है। जीएसआई के अनुसार हरदी क्षेत्र में 646.15 किलोग्राम सोने का भंडार है वही सोन पहाड़ी में 2943.25 टन सोने का भंडार है। 2/4 फाइल फोटो-2 सोना मिलने के बाद इसके आवंटन के लिए केन्द्र व राज्य सरकार ने मिलकर सभी प्रक्रियाएं पूरी कर ली हैं। सोना के ये भंडार सोनभद्र के कोन क्षेत्र के हरदी गांव में और महुली क्षेत्र के सोन पहाड़ी में मिला है। 3/4 फाइल फोटो-3 ई-टेंडरिंग के माध्यम से ब्लॉकों के नीलामी के लिए शासन ने सात सदस्यीय टीम भी गठित कर दी है। यह टीम पूरे क्षेत्र की जिओ टैगिंग करेगी और 22 फरवरी, 2020 तक अपनी रिपोर्ट भूतत्व एवं खनिकर्म निदेशालय लखनऊ को सौंप देगी। 4/4 फाइल फोटो-4 सोने के साथ-साथ सोनभद्र के फुलवार क्षेत्र में दो स्थानों- सलैयाडीह क्षेत्र में एडालुसाइट, पटवध क्षेत्र में पोटाश, भरहरी में लौह अयस्क और छपिया ब्लाक में सिलीमैनाइट के भंडार की भी खोज की गई है।



